GiliGold/VAD_KnessetCorpus huggingface dataset:
יוסי כץ: הצבעה בעד ההסתייגות ( 2) של חבר-הכנסת מ' משעני לתיקון סעיף 135 לתקנון הכנסת – מיעוט נגד - רוב ההסתייגות (2) של חבר-הכנסת מ' משעני לתיקון סעיף 135 לתקנון הכנסת לא נתקבלה.
יוסי כץ: לגבי הסעיף האחרון בהשגה של חבר הכנסת משעני, לגבי פורום שליש אך לא חברי ועדה קבועים, אם זה יתקבל, אני אומר לכם שאני לא אביא לדיון לפטור הצעות מחובת הנחה.
יוסי כץ: תסתפקו בכך שקבענו שליש מחברי הוועדה הקבועים.
יוסי כץ: מי שרוצה פטור מחובת הנחה, יגייס 9 חברי ועדה.
יהודית נאות: 50% מחברי הוועדה.
יוסי כץ: רוב חברי הוועדה בלי קשר לחברי ועדה קבועים?
יוסי כץ: מי בעד רוב חברי הוועדה בלי קשר לחברים קבועים?
יוסי כץ: הצבעה בעד ההשגה בסעיף 135(ב), "לפחות רוב מחברי הוועדה" - רוב נגד – מיעוט ההשגה בסעיף 135(ב), שייאמר "לפחות רוב מחברי הוועדה", נתקבלה.
אנה שניידר: חבר הכנסת כץ, כשלא היית כאן נציגת הממשלה העלתה את הנושא של הנוהל ששבועיים לפני שהצעה עולה, או עשרה ימים, הממשלה מקבלת התרעה על כך.
אנה שניידר: השאלה האם לא להכניס את זה כאן.
נעמי חזן: זה לא בתקנון.
נעמי חזן: אני מציעה שנראה הצעה.
יוסי כץ: הדיון נגמר.
שאול יהלום: אני מבקש חוות דעת של היועצת המשפטית:
שאול יהלום: נוצר כאן מצב , שהוגשה הצעה של הוועדה והונחה במליאה.
שאול יהלום: אדם שהסכים עם ההצעה הזאת לא הגיש הסתייגויות.
שאול יהלום: עכשיו אתה שינית.
שאול יהלום: לא ידעתי שתשנה.
שאול יהלום: לכן אני שואל האם זכותי עכשיו להגיש הסתייגות בנוסח המקורי של שליש?
אנה שניידר: אם אני קוראת את סעיף 153 לתקנון אני עושה היקש לחקיקה ראשית ולכן אני אומרת: כל השגה שלא נתקבלה, זכותך להגיש אותה למליאה, תנמק אותה שם ותוכל להצביע עליה.
שאול יהלום: זה סעיף מפורש.
שאול יהלום: נניח שכן התקבלה השגה, וההשגה הזאת שינתה את הסעיף המקורי.
שאול יהלום: אני רוצה את הסעיף המקורי.
אנה שניידר: אתה רוצה שזה יונח מחדש על שולחן המליאה ושוב יוכלו להגיש השגות?
שאול יהלום: שאני אגיש השגה על הנוסח המקורי, ועל זה תהיה הצבעה במליאה.
אנה שניידר: ההשגה שלך תהיה לחזור לנוסח המקורי.
אנה שניידר: אבל את ההשגה הזאת אני אבקש, אם אפשר כמה שיותר מהר להגיש לנו בכתב.
יוסי כץ: אני מבקש שתוותרו על זה.
שאול יהלום: אני רוצה להציע שליש.
שאול יהלום: הצעה לתיקון התקנון בדבר תת-ועדה
אנה שניידר: יש לי נושא מאוד קטן ומאוד טכני ואני מבקשת מהוועדה לאשר את התיקון.
אנה שניידר: תוקן חוק הכנסת ובמקום תת-ועדה נקבע שבכל מקום ייאמר "ועדת משנה".
אנה שניידר: במקביל בסעיף 102 לתקנון הדבר לא תוקן.
אנה שניידר: אני מבקשת את אישור הוועדה לתקן את התקנון ולהתאים אותו לחוק הכנסת, ולומר בסעיף 102 לתקנון במקום "תת-ועדה" – "ועדת משנה".
יוסי כץ: זו בקשה פורמלית.
יוסי כץ: הצבעה בעד ההצעה לתיקון התקנון - רוב נגד - אין ההצעה לתקן את התקנון ובמקום "תת-ועדה" יבוא "ועדת משנה" נתקבלה.
יוסי כץ: בקשות להעברה מוועדה לוועדה אחרת
יוסי כץ: יש כאן בקשות להעביר הצעות מוועדה לוועדה.
יוסי כץ: חבר הכנסת יהלום, אני מבקש ממך לקרוא את הבקשות.
שאול יהלום: 1.
שאול יהלום: בקשת יושב-ראש הוועדה לקידום מעמד הילד להעברת הצעת חוק הסעה בטיחותית לילדים נכים (תיקון – פעוטות עם מוגבלות), מוועדת הכלכלה לדיון בוועדה לקידום מעמד הילד.
שאול יהלום: חבר הכנסת אברהם פורז נתן הסכמתו לבקשה זאת.
שאול יהלום: אני מעמיד להצבעה.
שאול יהלום: הצבעה ההצעה להעביר את הדיון לוועדה לקידום מעמד הילד נתקבלה.
שאול יהלום: בקשת יושב-ראש ועדת העלייה, הקליטה והתפוצות להעברת הצעה לסדר היום בנושא: הגשת כתבי אישום בנושאי הטרדה מינית – פרשנות מוטעית לגבי עולים חדשים, הצעת חברת הכנסת מרינה סולודקין, מוועדת הפנים ואיכות הסביבה לדיון בוועדת העלייה, הקליטה והתפוצות.
שאול יהלום: יושב-ראש ועדת הפנים נתן הסכמתו לבקשה זו.
שאול יהלום: הצבעה ההצעה להעביר את הדיון בהצעה לסדר היום מוועדת הפנים ואיכות הסביבה לוועדת העלייה,הקליטה והתפוצות נתקבלה.
שאול יהלום: בקשת יושב-ראש ועדת העלייה, הקליטה והתפוצות להעברת הצעה לסדר היום בנושא: הנתונים החדשים על האבטלה בקרב העולים, של חבר הכנסת גנדי ריגר, מוועדת העבודה והרווחה לוועדת העלייה והקליטה.
שאול יהלום: יושב-ראש ועדת העבודה והרווחה נתן הסכמתו לבקשה זאת.
שאול יהלום: הצבעה ההצעה להעביר את הדיון בהצעה לסדר היום מוועדת העבודה והרווחה לוועדת העלייה, הקליטה והתפוצות נתקבלה.
יוסי כץ: הסעיף הבא בסדר היום: ערעורים על החלטת יושב-ראש הכנסת והסגנים שלא לאשר דחיפות הצעות לסדר היום.
יוסי כץ: יש ערעור אחד של חבר הכנסת איוב קרא, על מצבם של הנוצרים ברשות הפלסטינית.
יוסי כץ: חבר הכנסת איוב קרא לא נמצא כאן, הערעור נמחק.
יוסי כץ: אגב, אני רוצה לספר לכם, שאתמול בערב ביקרתי בבית-לחם - - -
אליעזר כהן: מילאת את מקומו של ערפאת?
יוסי כץ: ביקור דתי לחלוטין.
יוסי כץ: איחלתי להם חג שמח.
יוסי כץ: בדקתי את סדרי המעבר של תושבי ישראל לבית-לחם, ואני מוכרח לציין לשבח את שלטונות צה"ל שעשו את זה בצורה יוצאת מן הכלל ואפשרו להרבה מאוד חוגגים שבאו במכוניותיהם בצורה מסודרת, ללא פקקי תנועה, להשתתף בחגיגות.
אליעזר כהן: ביקשתי אישור להיכנס ולא נתנו לי.
יוסי כץ: אני מבין שהיתה החלטה לאפשר לאנשים להיכנס לבית-לחם.
אליעזר כהן: חבר הכנסת אבו וילן ואני ביקשנו להיכנס ולא נתנו לנו.
שמואל הלפרט: אדוני היושב-ראש, בדקת גם את דרכי הגישה לקבר רחל?
שמואל הלפרט: איך אנשים יכולים להגיע.
יוסי כץ: זה די עצוב.
שמואל הלפרט: עשרות אלפי אנשים רוצים להגיע והם לא יכולים.
יוסי כץ: זה מאוד עצוב.
יוסי כץ: עברתי שם, אתה יודע שאני מאוד רגיש לדברים האלה.
יהודית נאות: אני רוצה להעיר בקשר לסעיף הערעורים על החלטת יושב-ראש הכנסת.
יהודית נאות: אני מבקשת להסב תשומת לב חברי הכנסת שזה כבר שבועיים שהכנסת דנה בשבוע שלאחר מכן בהצעות שאושרו פה בשל הערעורים.
יהודית נאות: הנשיאות יודעת את היקף העבודה באותו שבוע, אז פתאום יש אישור גורף, והשבוע דנים בהצעות משבוע שעבר שדנות בזיני.
יוסי כץ: ההערה מתקבלת.
אתי בן-יוסף: זה בגלל חג החנוכה.
יהודית נאות: חג החנוכה לא מנע דיונים.
עבד-אלמאלכ דהאמשה: המערערים לא נשארים להציג את הצעותיהם.
עבד-אלמאלכ דהאמשה: מתוך ארבעה נשאר בסוף היום אחד.
עבד-אלמאלכ דהאמשה: קביעת ועדות לדיון בהצעות חוק ובהצעות לסדר היום א.
עבד-אלמאלכ דהאמשה: הצעת חוק הקמת בית-חולים באשדוד (תיקוני חקיקה)
יוסי כץ: מאחר שיושבת-ראש הוועדה לפניות הציבור וסגנית יושב-ראש הכנסת, חברת הכנסת סופה לנדבר, ביקשה בשל הצורך להשתתף באירוע, להקדים את הדיון בסעיף שנוגע להצעת חוק, ומאחר ששמעתי גם חוות דעת שאין בעיה עם זה, נדון תחילה בוועדה שתדון בהצעת חוק הקמת בית-חולים באשדוד (תיקוני חקיקה), של חברת הכנסת סופה לנדבר וקבוצת חברי כנסת.
יוסי כץ: הצעת החוק עברה בכנסת במליאה ראשונה, ולמרות שהוועדה המשותפת כספים ועבודה הכינה אותה, משום מה נשמעו הצעות להעביר אותה לוועדה אחרת.
אנה שניידר: על-פי הנוהג והתקנון זה צריך להיות מוכן על-ידי אותה ועדה שהכינה בקריאה טרומית.
יוסי כץ: מי בעד ההצעה להמשיך ולהכין את החוק לקריאה שנייה ושלישית בוועדה המשותפת כספים ועבודה?
יוסי כץ: הצבעה בעד ההצעה להעביר את הצעת החוק לוועדה המשותפת – רוב נגד – מיעוט ההצעה להעביר את הצעת חוק הקמת בית-חולים באשדוד (תיקוני חקיקה) לוועדה המשותפת כספים ועבודה נתקבלה.
יוסי כץ: הצעת חוק הביטוח הלאומי (תיקון – מענקים במסגרת נישואין) הצעת חוק הביטוח הלאומי (תיקון – קבלת קצבת זיקנה וקצבת נכות בעד פרק זמן אחיד)
יוסי כץ: עלינו לקבוע את הוועדה שתדון בהצעת חוק הביטוח הלאומי (תיקון – מענקים במסגרת נישואין), והצעת חוק הביטוח הלאומי (תיקון – קבלת קצבת זיקנה וקצבת נכות בעד פרק זמן אחיד).
יוסי כץ: מדובר בהעברה לוועדת הכספים או לוועדת העבודה.
אנה שניידר: זה שייך לוועדת העבודה והרווחה.
יוסי כץ: חבר הכנסת יהלום, מה אתה מבקש?
שאול יהלום: מה שאתם רוצים.
אנה שניידר: בתקנון זה שייך לוועדת העבודה והרווחה.
שאול יהלום: מאחר ששר העבודה והרווחה הביע התנגדות, נדמה לי שיושב-ראש הוועדה ביקש לא לעסוק בזה.
יוסי כץ: מי בעד להעביר את הצעות התיקון הנ"ל לחוק הביטוח הלאומי לוועדת העבודה והרווחה?
יוסי כץ: הצבעה בעד ההצעה להעביר את הצעות החוק לוועדת העבודה והרווחה – רוב נגד – אין ההצעה להעביר את הצעת חוק הביטוח הלאומי ( תיקון - מענקים במסגרת נישואין) והצעת חוק הביטוח הלאומי (קבלת קצבת זיקנה וקצבת נכות בעד פרק זמן אחיד) לוועדת העבודה, הרווחה והבריאות נתקבלה.
יוסי כץ: הצעת חוק הבזק (תיקון – הגבלה על משדרי מין) הצעת חוק הבזק (תיקון הגבלות על משדרים למבוגרים)
יוסי כץ: ההצעה הבאה: הצעת חוק הבזק (תיקון – הגבלה על משדרי מין), של חבר הכנסת יגאל ביבי וקבוצת חברי כנסת, והצעת חוק הבזק (תיקון הגבלות על משדרים למבוגרים).
יוסי כץ: נשמעו הצעות להעביר את הצעות החוק לדיון בוועדת החינוך והתרבות או בוועדת הכלכלה.
אנה שניידר: יש מכתב של יושב-ראש ועדת החינוך.
אנה שניידר: אני לא יודעת מה הוא אומר.
יוסי כץ: חבר הכנסת ועקנין, אתה אחד ממציעי החוק?
יצחק וקנין: אני אחד ממציעי החוק.
יוסי כץ: מה הנימוק להעביר את זה לוועדת החינוך?
יוסי כץ: יגאל ביבי: מדברים כאן על תוכן, ובנושא התוכן מטפלת ועדת החינוך.
יוסי כץ: כאשר יזמתי את החוק, יושב-ראש ועדת הכלכלה אמר להעביר את זה לוועדת החינוך.
יוסי כץ: שינמק.
יהודית נאות: אני חושבת שאת חוק הבזק חוקקה ועדת הכלכלה, זה בתחום סמכויותיה, ולטוב ולרע זו הוועדה שהתמקצעה בנושא ומסוגלת לשמוע גם מומחים בנושא שמדובר פה.
אנה שניידר: אם אני הולכת באופן דווקני על מה שכתוב בתקנון, בתחום סמכויותיה של ועדת החינוך מופיע, בין היתר, שידורים אם אנחנו מדברים על תכנים, זה הגיוני יותר בוועדת החינוך ולא בוועדת הכלכלה, אבל זה לא נחרץ.
יוסי כץ: הצבעה בעד ההצעה להעביר את הנושא לוועדת הכלכלה – מיעוט בעד ההצעה להעביר את הנושא לוועדת החינוך – רוב ההצעה להעביר את הצעת חוק הבזק (תיקון – הגבלה על משדרי מין) והצעת חוק הבזק (תיקון הגבלות על משדרים למבוגרים) לוועדת החינוך והתרבות נתקבלה.
יוסי כץ: שתי ההצעות עוברות לוועדת הכלכלה.
יוסי כץ: הצעת חוק המנון המדינה (תיקון)
יוסי כץ: הצעה נוספת היא הצעת חוק המנון המדינה (תיקון), מאת חבר הכנסת זבולון אורלב.
יוסי כץ: הצעה זהה של חבר הכנסת אורלב הועברה לדיון בוועדת הפנים ואיכות הסביבה.
מיכאל קליינר: הצעה שלי.
יוסי כץ: חבר הכנסת פורז, אם אתה רוצה להתייחס לנושא של חוק הבזק בקשר לשידורים, כבר הצבענו על זה.
יוסי כץ: אין רוויזיה בשלב הזה.
אברהם פורז: אדוני היושב-ראש, אני מנהל ישיבה במקביל.
אברהם פורז: באתי באיחור לא בגלל שטיילתי.
אברהם פורז: אז אני חושב שצריך לגלות התחשבות.
אברהם פורז: לכן אני מבקש לקיים הצבעה חוזרת במועד אחר שתקבע.
יגאל ביבי: עוד חמש דקות.
יהודית נאות: מה זה עוד חמש דקות?
יוסי כץ: באחת יש לוועדה דיון אחר.
יוסי כץ: נפתח את הישיבה באחת ברוויזיה.
יוסי כץ: חבר הכנסת קליינר, יש הצעה שלך זהה בעניין חוק ההמנון שנדונה בוועדת הפנים?
מיכאל קליינר: שתי ההצעות הוגשו ביחד, והשר השיב לשתיהן.
מיכאל קליינר: בעצם ההתייחסות היתה לשתי ההצעות.
מיכאל קליינר: משום מה היות שהוועדה המומלצת בכנסת היתה פנים, כתבו להעביר את ההצעה שלי לוועדת הפנים, ושל חבר הכנסת אורלב הנה, כשההצעה להעביר לכמה וועדות.
מיכאל קליינר: למעשה, ההתייחסות זהה לשתי ההצעות, לכן אני לא מביע דעה.
מיכאל קליינר: אני לא מתנגד שיתקיים דיון בוועדת הפנים.
מיכאל קליינר: אבל אם תחליטו להעביר את ההצעה של אורלב לוועדת משותפת, גם שלי תלך לאותה ועדה.
אנה שניידר: חוק הדגל והסמל בסעיף 6 קובע, ששר הפנים ממונה על ביצוע החוק.
אנה שניידר: לכן, עד כמה שאני מבינה, עלו ההצעות להעביר את הצעת החוק לוועדת הפנים, כאשר נושא ההמנון בכלל לא מעוגן, למעט בחוק הכנסת, ושם כתוב שצריך להשמיע את ההמנון בהקשר של הכנסת.
אנה שניידר: אבל לאור העובדה ששר הפנים ממונה על החוק, זאת היתה הסיבה שהעבירו לוועדת הפנים.
אנה שניידר: באותה מידה של היגיון זה צריך להיות בוועדת החוקה.
אנה שניידר: אבל זה יכול להיות בוועדת הפנים.
מיכאל קליינר: לא היתה בקשה להעביר לוועדת החוקה.
יוסי כץ: האם אפשר שהצעת החוק של חבר הכנסת קליינר תידון בוועדת הפנים, ועל כך כבר הוחלט, והצעה זהה תידון בוועדת החוקה?
אנה שניידר: זה לא הגיוני.
יוסי כץ: מי בעד ההצעה להעביר את הצעת החוק לוועדת הפנים?
מיכאל קליינר: אני חייב לייצג את חבר הכנסת אורלב.
מיכאל קליינר: הוא רצה ועדה משותפת של פנים וחינוך.
יוסי כץ: אתה מוכן?
מיכאל קליינר: אין לי התנגדות.
אנה שניידר: ישנה סמכות בתקנון מכוח סעיף 118 שהוועדה הרלוונטית אם היא מחליטה שזה צריך לעבור לוועדה אחרת, תפנה לוועדת הכנסת.
יוסי כץ: נמליץ על ועדה משותפת, אבל את ההחלטה הזאת נקבל רק אחרי שתהיה לנו פנייה מסודרת של יושב-ראש ועדת הפנים, ונעשה זאת ללא דיחוי.
שאול יהלום: הוא לא יפנה אחרי שהחלטת.
שאול יהלום: מאחר שיש כאן המרכיב של ההמנון, זה לא שייך לוועדת הפנים.
שאול יהלום: דיון בוועדת הפנים מצמצם את העניין.
שאול יהלום: ההמנון זה על כלל העולם ומדינת ישראל.
שאול יהלום: אין ספק שצריך להוסיף כאן עוד ועדה בעלת אופי יותר כללי.
יוסי כץ: לכן אני נמנע כרגע מלקבל החלטה.
מיכאל קליינר: שתי ההצעות יידונו ביחד בכל מקרה?
יוסי כץ: הצורך באישור התחברות לרשת החשמל למבנים
יוסי כץ: אנו צריכים לקבוע את הוועדה שתדון בהצעה לסדר היום של חבר הכנסת יצחק גאגולה בנושא הצורך באישור התחברות לרשת החשמל למבנים – ועדת הפנים או ועדת הכלכלה.
יוסי כץ: אני חושב שוועדת הפנים עוסקת בזה, זה עניין של רישוי.
יוסי כץ: למיטב ידיעתי, ועדת הפנים עסקה באישור הצעת החוק בנושא של החשמל.
אנה שניידר: זה ועדת הכלכלה.
יצחק סבן: התחברות למבנים, טופס 4, שייך לוועדת הפנים.
יהודית נאות: לא מדובר על הרשות המקומית אלא על חברת החשמל.
יהודית נאות: אני מתנגדת לוועדת הפנים.
יהודית נאות: זה שייך לוועדת הכלכלה.
יוסי כץ: מי בעד דיון בוועדת הכלכלה?
יוסי כץ: הצבעה בעד ההצעה להעביר את הנושא לוועדת הפנים ואיכות הסביבה - רוב נגד – מיעוט ההצעה להעביר את ההצעה לסדר היום בעניין הצורך באישור התחברות לרשת החשמל למבנים של חבר-הכנסת י' גאגולה לוועדת הפנים נתקבלה.
יוסי כץ: שידור ראיון עם ערפאת בערוץ 1 היו"ר יוסי כץ: ההצעה הבאה לסדר היום: שידור ראיון עם ערפאת בערוץ 1, של חברי הכנסת זאב בוים, אחמד טיבי ומשה גפני.
יוסי כץ: נשמעו הצעות להעביר לוועדת החינוך והתרבות.
יוסי כץ: זה ערוץ 1, מדובר בתכנים.
יוסי כץ: נצביע על העברה לוועדת החינוך והתרבות.
יוסי כץ: הצבעה בעד ההצעה להעביר את הנושא לוועדת החינוך והתרבות - רוב נגד - אין ההצעה להעביר את ההצעה לסדר היום בעניין שידור ראיון עם ערפאת בערוץ 1 לוועדת החינוך והתרבות נתקבלה.
יוסי כץ: קביעת הרכב ועדה לפי סעיף 16(א) לתקנון
יוסי כץ: ביום 16.12.01 החליטה הכנסת להקים ועדה משותפת של הוועדה למאבק בנגע הסמים וועדת החינוך והתרבות לצורך דיון בהצעה לסדר היום בנושא "מגפת האכסטזי בקרב בני הנוער", של חבר הכנסת דוד מגן.
יוסי כץ: בהתאם לסעיף 16(א) לתקנון הכנסת מתבקשת הוועדה לקבוע את הרכב הוועדה המשותפת ואת העומד בראשה.
יהודית נאות: אם אני לא טועה, חבר הכנסת אורלב הביע הסכמתו שיושב-ראש הוועדה לענייני סמים יעמוד בראש הוועדה המשותפת.
יהודית נאות: זו היתה הצעה של חבר הכנסת דוד מגן, וחבר הכנסת אורלב הסכים שחבר הכנסת טלב אלסאנע יעמוד בראש הוועדה.
יוסי כץ: אני תומך בכך.
יוסי כץ: אני חושב שיושב-ראש הוועדה למלחמה בנגע הסמים בקיא בנושא, אבל אבקש ממנהלת הוועדה לפנות אליהם ולבקש הצעת הרכב.
יוסי כץ: נאשר את זה ללא דיחוי.
שאול יהלום: יש בקשה של חבר הכנסת אליעזר כהן להקדמת הדיון בהצעת חוק יישוב סכסוכי עבודה (תיקון – בוררות חובה בשירות הציבורי).
שאול יהלום: אני מבין שזה עד קבלת התקנון?
אליעזר כהן: לפני.
יוסי כץ: הבקשה הזאת הונחה לפניי אתמול.
יוסי כץ: הבטחתי להעלות אותה היום כדי שנעמוד במסגרת התקנון, אבל ההחלטה תתקבל בישיבה אחרת, כפי שאמרתי מראש.
יוסי כץ: כי הממשלה לא קיבלה החלטה ואף אחד לא מוכן, ואני לא יכול להביא את זה מהיום למחר.
יוסי כץ: אלא כדי לעמוד במסגרת התקנון, אני הולך פה לקראתם.
יוסי כץ: במקום שלא אעלה את זה, אני מביא את זה לדיון.
יוסי כץ: בדרך הזו אנחנו תופסים את תקנון הכנסת ב-48 שעות.
יוסי כץ: עשיתי את זה גם עם חבר הכנסת משעני וחברי כנסת אחרים, כדי ללכת לקראתכם.
יוסי כץ: אנחנו נותנים לממשלה שבוע להגיב ולראות מה עמדתה ואביא את זה בשבוע הבא להצבעה.
יוסי כץ: אותו הדבר לגבי הצעת חוק של חבר הכנסת אורי אריאל, הצעת חוק לתיקון פקודה למניעת טרור (תיקון – רשות לגוף מדיני).
יוסי כץ: ואותו הדבר לגבי הצעת חוק של חבר הכנסת מרדכי משעני, הצעת חוק לתיקון פקודת מס הכנסה (היטל חירום על נישום בעל הכנסה גבוהה – הוראת שעה), התשס"ב-2001.
יוסי כץ: אני מבטיח לכם שבשבוע הבא נקבל החלטה.
יוסי כץ: בזה סיימנו.
יוסי כץ: רבותי, אנחנו מצביעים על בקשת רביזיה של סיעת שינוי בהחלטת הוועדה להעביר את חוקי התקשורת/פורנוגרפיה, שתי הצעות החוק, לוועדת החינוך.
יוסי כץ: עשינו זאת על פי המלצת היועצת המשפטית שלנו.
יוסי כץ: היא ניתחה את ההצעות ואת תקנון הכנסת וזו היתה מסקנתה.
יוסי כץ: ארבעה.
יוסי כץ: רוב נגד בקשת הרביזיה.
יוסי כץ: שתי הצעות החוק נשארות בוועדת החינוך.
יוסי כץ: הצעת חוק שידורי טלוויזיה מהכנסת (הוראת שעה) – הכנה לקריאה שניה ושלישית (הארכת תוקף מס' 3) – התשסב-2001 –
יוסי כץ: גבירתי היועצת המשפטית, נא להציג את החוק.
אתי בנדלר: כידוע, שידורי הטלוויזיה מהכנסת מועברים באמצעות רשות השידור בערוץ 33.
אתי בנדלר: הבסיס החוקי לכך הוא חוק הוראת שעה שנחקק כבר בשנת 1997.
אתי בנדלר: משנה לשנה מוארך תוקפו בשנה נוספת.
אתי בנדלר: אותו חוק נותן גיבוי, בעצם, להעברת השידורים בהתאם להסכם שנחתם בין רשות השידור לבין הכנסת.
אתי בנדלר: מידי שנה אנחנו משוכנעים שזו השנה האחרונה שזו המתכונת, כי אנחנו בהליכים לגיבוש הסדר אחר להעברת שידורי טלוויזיה מהכנסת.
אתי בנדלר: נדמה לי שהפעם אנחנו מאד רציניים בעניין הזה, כי יש כוונה מאד רצינית של יושב ראש הכנסת ושל יושב ראש ועדת הכנסת להשקיע, אכן, מאמצים רציניים ולהביא לכנסת מתכונת ברורה להעברת שידורי הכנסת לטלוויזיה.
אתי בנדלר: לפיכך מוצע, בכל מקרה, בשלב זה, להאריך את תוקף הוראת השעה.
אתי בנדלר: הנוסח שהתקבל כאן ושעליו החליטה ועדת הכנסת הוא שההארכה תהיה עד תום הכנס השני של הכנסת בשנת 2002, שהוא כידוע כנס הקיץ שאמור להסתיים בסוף חודש יולי 2002, אלא אם כן ועדת הכנסת תחליט לשנות את החוק.
אתי בנדלר: אני מבקשת לאשר את הצעת החוק הזאת לקריאה שניה ושלישית.
יוסי כץ: יש מישהו שמתנגד מהאורחים שהוזמנו?
יוסף בראל: אני רוצה להעיר מספר הערות.
יוסף בראל: היו לנו ישיבות ודיונים עם הצוות שיושב ממול ברוח מאד טובה וברצון לשתף פעולה.
יוסף בראל: יש כמה בעיות על הפרק שחייבות להיות מוסדרות כדי שנוכל להמשיך ולקיים את השידורים האלה מטעמה של רשות השידור.
יוסף בראל: לערוץ 33 שמקורותיו התקציביים מאד מוגבלים, עלות השידור מהכנסת על פי "brake down” תקציבי, על פי מפרט פנימי של כל המרכיבים, הוגש לכנסת והוא כשמונה מיליון שקל, בתנאי שהוא מסתיים בשמונה בערב ומעבר לזה עולה יותר.
יוסף בראל: על מנת למנוע ויכוחים מיותרים – הרי רשות השידור לא מעונינת לקבל כסף מהכנסת – הצענו שנספק לכנסת - עד שתיפרד, תקבל את העלות שלה ותוכל לפרסם מכרז מטעמה לחברה או לחברת הפקה שתפיק לה את השידורים ותשדר לה אותם – על סמך מכרז שכבר ערכנו בערוץ 33 לעניינים אחרים, צוות, שהיא תשלם ישירות את העלויות שלו ושהוא יקיים לה את השידורים.
יוסף בראל: אנחנו נדאג לשלמות המקצועית ולמוצר הסופי, שיהיה ברמה מקצועית ונקייה מאד, גם מבחינת תמונה וגם מבחינת שידור ונעזור לכנסת לעבור לערוץ החדש לכשתקבל אותו.
יוסף בראל: זאת, כדי לאפשר לערוץ 33 להפוך לערוץ המזרח תיכוני כפי שהוחלט בתוך רשות השידור, שיקדיש את שידוריו לשידורים גם בערבית וגם באנגלית – בנוסף לשידורים אחרים - ושיוכל למלא את ייעודו החדש שאושר לו בתוך רשות השידור ועל דעת הממשלה.
יוסף בראל: לכן מאד חשוב לי שההערות האלה יתקבלו, בהסכמתכם, כמובן ובהסכמת היועצת המשפטית של הוועדה כנספח להחלטה הזאת של השנה הבאה, כי 4.5 מיליון שקל אינם מאפשרים לנו לקיים את השידורים.
דוד לב: נכון שיש מערכת של מגעים בין ערוץ 33 ובין הצוות של הכנסת והכל באמת נעשה ברוח טובה, אבל אני לא חושב שצריך לערבב דבר בדבר שאינו שייך לעניין.
דוד לב: ראשית, יש חוק שעומד לפוג ב 31 לדצמבר ואת החוק הזה צריך להאריך.
דוד לב: בלי החוק הזה אי אפשר להמשיך לפעול.
דוד לב: מעבר לכך יש מספר הצעות שאנחנו כעת שוקלים.
דוד לב: גם מהצד המשפטי, גם מהצד הכלכלי, גם מהצד של שיתוף פעולה בנושאים האלה.
שאול יהלום: אחרי 2002.
שאול יהלום: לשנת 2203.
דוד לב: יכול להיות שזה יחול כבר בתוך 2002.
דוד לב: זה כולל מערך של קבלת ערוץ באמצעות שר התקשורת.
דוד לב: השאלה איך הוא יופעל.
דוד לב: האם זה יהיה לוויין, האם זה יהיה כבלים וכיוצא באלה.
דוד לב: גם אי אפשר לכתוב בתוך החוק את הדברים שאתה מבקש.
דוד לב: זה לא קיים.
דוד לב: החוק אומר דבר פשוט: מה שנגמר ב-31 לדצמבר 2001, מוארך עד סוף יולי תחילת אוגוסט 2002.
דוד לב: כל יתר הדברים צריכים לעשות.
דוד לב: עכשיו, יש ויכוח בינינו והוא לא חדש – הוא גם נמשך כמה שנים טובות – לגבי העלויות של השידורים מהכנסת, כאשר הטענה הקבועה של רשות השידור/ערוץ 33 היא, שהעלויות האלה הן יותר ממה שאנחנו משלמים והדיון הזה יהיה גם השנה, אבל אל תערבב את שני הדברים האלה.
יוסי כץ: סליחה, השאלה היא זו: אם אנחנו מאריכים את תוקפו של החוק – בהנחה שאנחנו מאריכים את תוקפו של החוק – אנחנו בעצם קובעים שרשות השידור ממשיכה לשדר.
יוסי כץ: אנחנו לא נכנסים פה לפרטי ההסכם.
דוד לב: ודאי שלא.
דוד לב: זאת בדיוק הנקודה.
דוד לב: מכוח החוק הזה נחתמו ההסכמים הקודמים ומכוח ההארכה הזאת, ייחתם ההסכם הבא.
יוסי כץ: אני רוצה, חבר הכנסת יהלום, לפני שאני מצביע, להבהיר דבר אחד: אני, בפירוש, לא הסכמתי לקבל הצעה יותר מרחיבה בישיבה הקודמת, כיוון שאני חושב שהכנסת לא יכולה להמשיך לעבוד בשיטה הקיימת, משתי סיבות עיקריות: הסיבה הראשונה היא שחקיקה שנמשכת כבר כמה שנים בדרך של הוראת שעה, נראית לי חקיקה לא תקינה לחלוטין.
יוסי כץ: הסיבה השניה: יש לי תחושה לא טובה שגוף שמחוקק מכתיב לרשות כלשהי, באמצעות החקיקה, דרכי פעולה בנושאים שלא קשורים לכוחה של הכנסת כמחוקק אלא לכנסת כגוף מנהלי.
יוסי כץ: לכן הצעתי – והצעת הפשרה הזו התקבלה בישיבה הקודמת – להאריך את זה רק עד תום הכנסת השני של הכנסת.
יוסי כץ: אני מבקש לאשר את הצעת החוק לקריאה שניה ושלישית ואני קורא לכם ליישב את חילוקי הדעות, להיערך לשינויים הצפויים ולהביא את הנושא לכאן.
יוסי כץ: אני אזמן דיון בנושא הזה בפרק זמן מוגבל.
יוסי כץ: מי בעד הצעת החוק לאישור לקריאה שניה ושלישית ירים את ידו.
יוסי כץ: תודה רבה, אני מודה למשתתפים.
יוסי כץ: ישנה בקשה לקביעת מסגרת דיון להצעות אי-אמון של סיעות מרצ והמפד"ל: מרצ - כהזדהות עם מאבקם של המגזרים השונים במשק נגד המדיניות הכלכלית של הממשלה.
יוסי כץ: מפד"ל – בשל הסכם פרס-אבו-עלא על הקמת מדינה פלסטינית בהסכמת ראש הממשלה ובלא הבהרה לציבור.
יוסי כץ: אני מציע לא לתת להצעות האלה יותר מאשר שלוש דקות לכל סיעה ולאחד את הדיון.
יוסי כץ: יש הסכמה?
עבד-אלמאלכ דהאמשה: אני מסכים.
יוסי כץ: אישרנו פה-אחד.
סדר היום: המשך הדיון בבקשות להקדמת הדיון בהצעות חוק בקריאה טרומית.
סדר היום: קביעת ועדות לדיון בהצעות חוק.
סדר היום: ועדות משנה – אישור הרכב.
סדר היום: נכחו: חברי הוועדה: יוסי כץ - היו"ר אורי אריאל אליעזר זנדברג שאול יהלום אליעזר כהן מיכאל נודלמן יאיר פרץ איתן כבל נחום לנגנטל מרדכי משעני אברהם פורז אופיר פינס-פז מיכאל קליינר איוב קרא אברהם שוחט מוזמנים: דוד לב - סגן מזכיר הכנסת יועצת משפטית: אנה שניידר ארבל אסטרחן מנהלת הוועדה: אתי בן-יוסף קצרנית: חנה כהן
יוסי כץ: הערעור הראשון הוא של חבר הכנסת איוב קרא: מצבם של הנוצרים ברשות הפלסטינית בישראל בעקבות ההקצנות הדתיות.
איוב קרא: ההצעה היא בקשר למצבם של הנוצרים בישראל וברשות הפלסטינית.
מיכאל נודלמן: נשיאות הכנסת לא אישרה חמישה נושאים מתוך 22 הצעות דחופות לסדר היום.
מיכאל נודלמן: הנושא של חבר הכנסת איוב קרא נדחה, כי הוא לא נראה לנשיאות הכנסת כדחוף.
יוסי כץ: חבר הכנסת קרא, צריך לחשוב טוב אם יש מקום, דווקא היום, להחריף את הנושא הזה של מערכות היחסים בין הנוצרים למוסלמים.
איוב קרא: אם אתם רוצים לברוח מהמצב, תברחו.
איוב קרא: יש מיעוט נוצרי שנמצא במדינת ישראל שמיעוט אחר מדכא אותו בנצרת, מנסה להקים מסגד על יד הכנסייה שלו.
איוב קרא: זה דבר שעלול להוות פצצה אתנית בתוך מדינת ישראל ואסור שזה יקרה.
איוב קרא: גם אם נטייח את הבעיה הזאת, בסופו של דבר נצטרך להתייחס אליה.
איוב קרא: אז אם אתם רוצים שלא להעלות את זה על סדר היום, בבקשה, אבל בסוף תצטרכו להתייחס לזה.
יוסי כץ: ברגע שאתה מנמק את זה לגבי שיהאב א-דין, זה כבר נשמע אחרת מאשר הכותרת.
שאול יהלום: אין לליכוד מכסה של הצעות רגילות?
שאול יהלום: יש לה די והותר.
איוב קרא: לדעתי חברי כנסת מכל הסיעות צריכים להצטרף להצעה הזאת, כי יש פה מצב אבסורדי.
איוב קרא: אנחנו מדברים על מצב דתי שאסור שיהיה.
יוסי כץ: בעד – 2 נגד – 1 החלטה: הערעור התקבל.
איוב קרא: כולם פה חנפנים ושקרנים ולא דואגים לאף אחד.
איוב קרא: יש כזאת הקצנה ולאף אחד לא אכפת.
יוסי כץ: הערעור שלך התקבל.
איוב קרא: אני מדבר על הצבעות של חברי הכנסת פה.
יוסי כץ: אני לא אענה לך בשם כולם, אלא בשם עצמי.
יוסי כץ: אני רואה בעיה - -
איוב קרא: זו הבעיה הכי קשה.
יוסי כץ: בנצרת.
יוסי כץ: אבל בכותרת שלך שמת גם את הרשות הפלסטינית ואני לא חושב שהיום כדאי להעלות את זה לסדר היום.
איוב קרא: אסור שתהיה הקצנה דתית במדינה.
שאול יהלום: אני מבקש רוויזיה להחלטה.
אתי בן-יוסף: אין תקדים כזה של רוויזיה להצבעה על ערעורים.
יוסי כץ: הרוויזיה תהיה בשעה אחת עשרה.
אנה שניידר: אף פעם לא ביקשו רוויזיה בערעורים.
שאול יהלום: גם לא היה אף פעם שחבר כנסת מתרגז וצועק גם כאשר קיבלו את הערעור שלו.
יוסי כץ: אני מבקש ממך לוותר על הבקשה.
שאול יהלום: אני מוותר.
יוסי כץ: ערעורו של חבר הכנסת אופיר פינס-פז על כך שהנשיאות לא אישרה את ההצעה בנושא: התבטאויותיו של השר נסים דהן בעניין השואה.
אופיר פינס-פז: ההצעה לסדר היום לגבי ההתבטאות של השר נסים דהן היא של חמישה חברי כנסת מכל סיעות הבית והיא לא איזושהי קפריזה שלי.
אופיר פינס-פז: ישבתי בנשיאות כמה שנים ואני חושב שבפעם הזאת הם שגו.
אופיר פינס-פז: הנשיאות קיבלה שני נושאים שהם בעצם אותו נושא.
אופיר פינס-פז: הדוח על הילדים, שכבר היה לגביו דיון בוועדה, התקבל.
אופיר פינס-פז: חמש ועדות כנסת עסקו בדוח על הילדים ובכל זאת הנשיאות אישרה את דחיפות ההצעה.
אליעזר זנדברג: ואת ההצעה לגבי רצח נשים לא אישרו בכלל.
אופיר פינס-פז: לא יכול להיות שנתוני המועצה לשלום הילד הם נושא דחוף, כי כבר חמש ועדות כנסת עסקו בכך.
אופיר פינס-פז: הנושא על אלימות בני נוער הוא באמת נושא דחוף, אבל לקחתם שני נושאים על ילדים ודחקתם נושאים אחרים שהרבה חברי כנסת ביקשו לדון בהם.
אליעזר זנדברג: נושא כמו רצח של נשים, הוא נושא שהכנסת דנה בו באופן קבוע וזה עבר כך סתם ואף אחד לא חשב לאשר הצעה דחופה בנושא הזה.
אופיר פינס-פז: השר דהן אמר אמירה מאוד קשה ולא חזר בו מהאמירה.
יאיר פרץ: הוא חזר בו.
אופיר פינס-פז: אני חושב שבנושא הזה הכנסת צריכה לומר אמירה ברורה שהיא רואה ערך בשמירה על זיכרון השואה, כי השואה היא האסון הגדול של העם היהודי.
אופיר פינס-פז: אני חושב שאנחנו צריכים להגיד את דברינו, כי הנושא כאילו נשאר תלוי באוויר.
יאיר פרץ: אני חושב שהאמירה של הרב דהן היתה אמירה קשה ביותר ואף אחד לא יכול להתכחש לסבל הגדול שעבר העם היהודי בשואה.
יאיר פרץ: אני לא חושב שיש מישהו שחושב שיש אסון גדול יותר מהשואה.
יאיר פרץ: אף אחד לא מטיל ספק בכך.
יאיר פרץ: את מה שאמר הרב דהן בקולו שמעתי במו אוזניי ואין טעם ללבות את הנושא, גם כך הוא נושא כאוב.
יאיר פרץ: אין טעם להוסיף עוד דיונים ועוד התבטאויות.
יאיר פרץ: אין טעם ללבות את השריפה הזאת.
יאיר פרץ: הרב דהן אמר שהאסון של ההתבוללות, מבחינת המימדים, מבחינה מספרית, הוא גדול יותר מאסון השואה.
יאיר פרץ: הוא הדגיש מבחינה מספרית ולא דיבר על הסבל.
יאיר פרץ: אף אחד לא יכול להשוות סבל כלשהו לסבלם של הנספים בשואה.
יאיר פרץ: אני מבקש להוריד את ההצעה הזאת, מה גם שהרב דהן חזר בו מהאמירה הזאת.
אופיר פינס-פז: אל תעוות את הדברים.
אופיר פינס-פז: הלוואי שהוא היה חוזר בו, אבל הוא אמר במפורש שהוא לא חוזר בו.
יאיר פרץ: המטרה שלך היא ללבות את הנושא הזה?
אופיר פינס-פז: אני רוצה שהכנסת תגיד את דברה.